L-MEPs huma l-vuċi ta' aktar minn 500 miljun Ewropew fil-livell tal-UE, iżda dawn kif jaħdmu u kif jorganizzaw lilhom infushom fil-Parlament Ewropew? Ara l-infografika tagħna għal xi fatti bażiċi dwar il-Parlament. Il-Parlament Ewropew huwa l-unika korp tal-UE li huwa elett direttament u huwa wieħed mill-akbar assemblej demokratiċi fid-dinja. Is-751 Membru tal-PE huma eletti kull ħames snin mill-votanti tat-28 pajjiż tal-UE. Il-Gruppi politiċi L- jitqassmu fi gruppi politiċi transnazzjonali, kull wieħed minnhom magħmul minn Membri minn pajjiżi differenti iżda li jħaddnu twemmin politiku simili. Bħalissa hemm tmien gruppi fil-PE. Il-gruppi huma ċentrali fil-ħidma tal-Parlament peress li huma ta' importanza kbira biex jiksbu l-maġġoranzi ta' votazzjonijiet dwar il-leġiżlazzjoni, il-baġit u kwistjonijiet oħra. Huma jistabbilixxu l-aġenda parlamentari u għandhom ir-rwol deċiżiv fl-għażla tal-President tal-Parlament u uffiċjali ewlenin oħra. Kumitati Bħalissa l-Parlament għandu 20 , żewġ sottokumitati (dak għad-drittijiet tal-bniedem u l-ieħor għas-sigurtà u d-difiża) u kumitat speċjali (dwar id-deċiżjonijiet fil-qasam tat-taxxa). Il-kumitati speċjali huma temporanji u jaħdmu fuq kwistonijiet speċifiċi fi żmien stabbilit. Għal aktar informazzjoni Lista tal-kumitati Kif jaħdem il-Parlament Gwida qasira għall-Parlament Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF